Hearts and Hands Healing
2026-01-28 17:30 - 19:00, 2026-02-04 17:30 - 19:00, 2026-02-11 17:30 - 19:00, 2026-02-18 17:30 - 19:00, 2026-02-25 17:30 - 19:00, 2026-03-04 17:30 - 19:00, 2026-03-11 17:30 - 19:00 (Europe/Copenhagen) | Teosofisk Forening København, Sankt Knuds Vej 27A, Frederiksberg C, København, 1903, Danmark
Gratis healing Er du syg, i krise eller søgende, er du velkommen til at møde op i Teosofisk Forenings lokaler, hvor Hearts and Hands terapeuterne er klar til at tage imod hver onsdag fra kl. 18.00 – 19.00 Der er ingen forudbestilling. Healingen er ikke en erstatning for lægehjælp, men et supplement til denne.

Om Hearts & Hands

Hearts & Hands er en organisation af frivillige, der tilbyder gratis healing. Alle er velkomne.

Vores formål er at tilbyde gratis healing og derigennem hjælp til selvhjælp

Vi er ikke tilknyttet en bestemt religion, spirituel eller religiøs retning

Vi består af frivillige healere, der stiller tid og evner til rådighed

Healerne i Hearts & Hands har tavshedspligt, arbejder anonymt og i stilhed

Når du modtager healing i Hearts and Hands, får du ingen råd, vejledning, diagnose eller clairvoyante beskeder. Du modtager blot healing i stilhed

Alle i Hearts & Hands arbejder ud fra et fælles Code of Conduct og etiske retningslinjer

Hearts & Hands eksisterer på baggrund af donationer

Hearts & Hands blev stiftet i 2003 på initiativ af Lars Muhl

For yderligere oplysninger: Hearts and Hands

ESOTERISK LYD OG FARVE, kursus ved Raphael de Mohan
2026-01-31 10:00 - 16:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
Denne workshop fokuserer på meditative lyd og farve øvelser, samt åndedræt og stemmen.
Vores rødder ligger i den stemme vi er født med, som resonerer dybt i vores energi system, ligefra det fysiske til det auriske.
Det esoteriske system Vibration, Lyd og Farve, udviklet af Elias De Mohan (1923-2012), er designet til at støtte den personlige transformation og sjælsbevidsthed.

Det esoteriske aspekt ligger bag det tekniske, det naturvidenskabelige, det umiddelbart synlige og hørbare – dybt i vores indre processer, det mystiske og eksistentielle.
Praktisk introduktion, fokuseret på at arbejde med stemmens potentiale og åndedrættet, som værktøj for transformation. Der vil være en del meditative og dynamiske lyd- og farve øvelser, en guidet lyd og farve meditation på de 7 stråler/farver. Den første del af Padma meditationen vil blive introduceret, hvilket fører ind til det kreative og eksistentielle tomrum – stilheden og vidne bevidstheden.
Hvis tiden tillader det vil der blive mulighed for individuelt arbejde i gruppen.
Hvert chakra (livsområde) vibrerer med en farve og en vokal-lyd frekvens – dette tilfører den esoteriske dimension – arbejdet med esoterisk lyd og farve.
Stemmens vibrationer og frekvenser resonerer ind i vores fysiske krop, auriske legemer og chakras – og kan målrettes i arbejdet med vores livstemaer – dette kaldes også at dirigere energi.
Stemmen er i stand til at bære den energi og intension, du tillægger den – dette er esoterisk lyd.
Lys og farver er en metafor for bevidsthed, og lyd er en formidling og et udtryk for væren.
Hjertets og sjælens sprog vokser ud af foreningen af disse.

Pris: 600 kr./ 800 kr. for medlemmer/gæster.
I prisen indgår kaffe, the og lette traktementer. Frokosten sørger man selv for.
Ved framelding tilbageholdes 100 kr. til administration.
Bemærk: Din plads er først reserveret, når beløbet er modtaget.
Bestil billet i god tid inden kurset!
Tilmelding og Betaling – Se nederst på siden.

Raphael er født i København i 1954. Han mødte Elias De Mohan i 2006, på hans besøg i Nordjylland og ganske kort tid efter dette møde flyttede Raphael til Canada hvor han boede, levede og arbejdede sammen med Elias i 6 år, indtil hans bortgang. Raphael har boet og arbejdet i Canada, indtil han i august 2024 flyttede tilbage til Danmark.

#lydhealing
ID: 260131RMOkfyTFK

DANSEMEDITATION ved Den Indre Sol
2026-02-02 18:00 - 18:45, 2026-03-02 18:00 - 18:45 | Teosofisk Forening København, Sankt Knuds Vej 27A, Frederiksberg C, København, 1903, Danmark
Hjertets Dansemeditation i fuldmånens kærlighedsstrøm

Åben dig for fuldmånens kærlighedsstrøm gennem dans og dans dig dybere og dybere ind i dig selv, din krop og dansens univers.
Tidspunkt: kl. 18.00-18.45
Entre: 25 kr.
Sted: Teosofisk Forening, Sankt Knuds Vej 27 A, 1903 Frederiksberg
Datoer:

Fredag den 2/1 2026: Fuldmåne i Stenbukken (Krebsen)
Mandag den 2/2 2026: Fuldmåne i Vandmanden (Løven)
Mandag den 2/3 2026: Fuldmåne i Fiskene (Jomfruen)
Skærtorsdag den 2/4/ 2026: Fuldmåne i Vædderen (Vægten) - (Påskefestivalen)
Torsdag den 30/4 2026: Fuldmåne i Tyren (Skorpionen) – (Wesakfestival/Buddhafuldmånen)
Fredag den 29/5 2026: Fuldmåne i Tvillingerne (Skytten) - (Venusfestival/Den Gode Viljes Fest)
Mandag den 29/6 2026: Fuldmåne i Krebsen (Stenbukken)
Mandag den 27/7 2026: Fuldmåne i Løven (Vandmanden)
Fredag den 28/8 2026: Fuldmåne i Jomfruen (Fiskene)
Fredag den 25/9 2026: Fuldmåne i Vægten (Vædderen)
Mandag den 26/10 2026 Fuldmåne i Skorpionen (Tyren)
Mandag den 30/11 2026: Fuldmåne i Skytten (Tvillingerne)
Fredag den 22/1 2027: Fuldmåne i Stenbukken (Krebsen)
Fredag den 19/2 2027: Fuldmåne i Vandmanden (Løven)
Mandag den 22/3 2027: Fuldmåne i Fiskene (Jomfruen)

Tilmelding: Ingen tilmelding – bare kom – Alle er velkomne!

FULDMÅNEMEDITATION I VANDBÆRERENS TEGN ved Den Indre Sol
2026-02-02 19:00 - 20:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
Dansemeditation i fuldmånens kærlighedsstrøm.
Inden meditationen er det muligt at åbne dig for fuldmånen gennem frigørende dans.
kl. 18-18.45. Betaling: 25 kr. Se nærmere beskrivelse: link

Fuldmåneceremonien består af:
Åndedrætsmeditation, Meditativ cirkeldans, Mantrasang og Jordhealingsmeditation.
Vi åbner os for Fuldmånens Kærlighedsstrøm fra de planeter der påvirker os på både personlighedsplanet og sjælsplanet i den pågældende måned.
Inden vi går i gang, vil du blive introduceret i fuldmåneenergiens muligheder og problemstillinger/udfordringer, som vi bliver påvirket af i den pågældende måned.
Efter meditationen vil du modtage inspiration fra et englekort.

Eksakt fuldmånetidspunkt er mandag d. 2. februar 2026 23:08
Månedens spirituelle mantra: ”Jeg er livets vand, som udgydes for tørstende mennesker”

Arrangementet er gratis, og kræver ingen tilmelding. Du møder bare op.
Du er velkommen til at give en donation til hjælp til betaling af huslejen.
Vi anbefaler 50 kr. men alt er velkomment.
Du kan lægge donationen i fletkurven ved indgangen eller indbetale på mobilpay nr. 91597

Ved Fuldmåne og Nymåne er der en særlig planetarisk indstrømning til jorden, som påvirker os alle kollektivt to dage før, på selve dagen og to dage efter. Ved fuldmånen er det optimalt at lave jordhealingsmeditation og uselvisk lysarbejde for Jorden, og ved nymåne er det optimalt at lave kanalisering- og healingsmeditation, og personligt forvandlingsarbejde.

Den Indre Sol: Ziadria og Michael
Email: denindresol@gmail.com
tlf. 61330508
www.facebook.com/denindresol

iID: 260202MED

Det modne maskuline i astrologien - når styrke bliver nærvær og ansvar, ONLINE foredrag ved Johannes Lockwood
2026-02-03 19:00 - 21:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
Det maskuline i astrologien er ikke kun Mars og kamp. Det er også retning, integritet, ansvar og evnen til at handle uden at miste hjertet. Foredraget undersøger hvordan det modne maskuline kan genopstå som en levende arketype i astrologien og skabe mere plads til både mænd og kvinder, der længes efter styrke med sjæl og kraft uden dominans.

Det maskuline har længe været reduceret til en stereotype, både kulturelt og astrologisk. Mars bliver ofte tolket som kriger og konflikt, men i sin modne form repræsenterer den en dyb tilstedeværelse, indre struktur og en kraft, der kan bruges til at beskytte, skabe og bære ansvar uden hårdhed.
I foredraget undersøger vi hvilken rolle det maskuline spiller i menneskers psyke, i relationer og i den spirituelle udvikling, og hvordan astrologien kan være med til at vække en ny og sund maskulin energi. Der er fokus på at balancere styrke med empati, handlekraft med nærvær, og på hvordan denne form for maskulinitet kan være en ressource for både mænd og kvinder i en tid hvor mange længes efter klarhed og retning.
Formålet er ikke at prædike svar, men at åbne et rum for refleksion, erkendelse og modning.

Pris: 100/140 kr. for medlemmer/gæster.
Bestil billet i god tid inden foredraget! – Se nederst.
Linket findes på ordrebekræftelsen i mailen man modtager, når bestillingen er gennemført.

Johannes Lockwood er astrolog og underviser med speciale i evolutionær astrologi, psykologisk udvikling og moderne mandearketyper. Han arbejder i krydsfeltet mellem sjæl, psykologi og samfund og er optaget af, hvordan astrologien kan bruges til personlig modning og livspraksis. Johannes Lockwood´s undervisning er kendt for dybde, mod og konkret anvendelighed. Stjernerne er det astrologiske fællesskab han driver, hvor de arbejder på at gøre astrologi både dybt moderne og nærværende.
Fokus er på fællesskab læring og integritet et sted, hvor astrologi får lov til at være både spirituel psykologisk og vedkommende.

#astrologi
ID: 260203JLOffnTFK

Bemærk at der kun kan betales med kort, dvs. ikke med ApplePay, GooglePay eller MobilePay.

MAGIKERSKOLE #9, kursus ved Kim Pedersen
2026-02-07 10:00 - 2026-02-08 17:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
Lørdag og søndag d. 7.-8. februar 2026 kl. 10:00-17:00.
Kursusrække over 5 år, hver weekend har tilknyttet en online opfølgningsaften.

Pris: 1 weekend. Medlemmer/gæster: 1.350/1.550 kr.
I prisen indgår kaffe, the og lette traktementer. Frokosten sørger man selv for.
Tilmelding og Betaling til kurset: BESTIL BILLET (se nederst på siden)

Magiker skolens forløb er inspireret af Alice A. Baileys bog HVID MAGI og dens 15 regler for den hvide
magi. De 6 af reglerne er udformet til at udbygge vores mentale evne, 5 regler er knyttet til den astrale
dimension, og de sidste 4 regler er knyttet til den æteriske og fysiske dimension. Nye deltagere er
velkomne.
Niende weekend 7.-8. februar 2026
1. Den niende regel. Renhed en nødvendighed og grundlæggende former. Side 269-284.
2. Den ottende stråle og syntese Ashrammen
3. Ild og Rose ceremoni.
Datoer aftales med deltagerne for opfølgningsaften. Nye deltagere er velkomne i hele forløbet!

Kim Pedersen er en blændende foredragsholder og har arbejdet som medie i 25 år. Han har beskæftiget sig med en bred vifte af åndsvidenskabelige områder, oprettet astrologiskolen Attitude Astrologi og Kabbalah-skolen Qibel samt Meditation for Esoterisk Norden. Se nærmere på hjemmesiden: www.bkimpedersen.dk

Program for hele kursusrækken kan hentes her

Magiker skole: Inspirationskilde: ”Hvid Magi” (Alice A. Bailey)
I den nye tid hører vi om, at der er flere nye stråler (udover de kendte 7), som vil give os en dybere relation både til magi og ligeledes også til ceremonielt virke. Vi kommer nok til se nye måder at organiserer os på i grupper. Dette forløb er inspireret af Alice A. Baileys forfatterskab gennem bogen HVID MAGI og dens 15 regler for den hvide magi. De 6 af reglerne er udformet til at udbygge vores mentale evne, 5 regler er knyttet til den astrale dimension, og de sidste 4 regler er knyttet til den æteriske og fysiske dimension. I forløbet, som strækker sig over en femårig periode med tre weekender om året (hver med en opfølgende aften, som ligger mellem reglerne) kommer vi igennem de 15 regler med 1 regel pr. weekend. De opfølgende aftener kommer til at foregå online, men weekenderne vil foregå fysisk i Teosofisk forening København i tiden fra kl. 10-17. Vi kommer til at klarlægge den menneskelige sjæls natur og dens samhørighed med solsystemet og kosmos. Dette omfatter grupperelationer som et indledende skridt til at anskueliggøre forholdet mellem det Højere Selv og legemerne, som dette selv kan anvende og derved bringe klarhed i almindelig opfattelse af menneskenes konstitution. Vi kommer til at belyse problemer om ovennævnte evner og anvise regler for at sikre brugbare udviklinger. Bogen afsluttes med en appel til sjælen hos alle aspiranter, som læser disse instruktioner, om at samle deres kraft og forny deres løfte om at tjene menneskeheden. De nye stråler vil blive brugt i det ceremonielle arbejde, så hver weekend kommer til at indeholde en ceremoni, som igen er knyttet på de tre store fundamentale søjler: Viljen (til at udvide bevidstheden), Visdomsstrålen (til integration) Bevægelsesceremonien (som kommer til at ske igennem roser og ild).
Vi vil bruge temaer i Kabbalah til indvielses-arbejde. Du vil derfor blive introduceret til Kabbalah igennem ceremonielt arbejde og dens relation til Livets Træ, men Kabbalah-visdommen forventes at være et selvstudie. Vi kommer til at gå dybere ind i de 8 stråler og deres veje til indvielse til syntese-ashrammen.
Online-aftenerne vil vi bruge til samtale. Hvor er du henne? Hvad oplever du i forbindelse med dit studie eller forløbet? I disse runder kan vi lære at se, hvordan ashrammen påvirker gruppen og den enkelte. Disse opfølgende online-aftener vil være i tidsrummet fra klokken 18.30 til klokken 21.30. Også her vil der være meditation og en opfølgning på, hvad der skete i den sidste weekend, vi var sammen.
År 2023 og 2024 vil primært være knyttet til reglerne og deres arbejde på det mentale plan. I 2025 og en del af 2026 vil vi glide igennem astral-planets forunderlige, spændende verdener. Sidst i 2026 og 2027 vil vi komme ind på det fysiske og æteriske plan.
Og vi vil lade den indre Magiker bliver mere aktiv. Også i relation til engle- og devarigerne, Sol-engle og Nærværelsens-engle, ”Ånd og stof”.
#magiker
ID: 260207BKPkfyTFK

TILSYNEKOMSTEN: NÅR SJÆLEN INKARNERER Modul 1, studiekreds ved Kim Pedersen
2026-02-09 10:15 - 15:15 | Teosofisk Forening København, Sankt Knuds Vej 27A, Frederiksberg C, København, 1903, Danmark
En studiekreds i Bevidsthed, Stråler og Den Nye Tid
Forår 2026
Står vi ved tærsklen til en ny virkelighed, hvor menneskeheden ikke længere blot søger sjælen, men begynder at være den?
I denne dybdegående studiekreds stiller vi de store nødvendige spørgsmål til den tid, vi lever i. Vi dykker ned i spændingsfeltet mellem teosofiens tidløse visdom og den nye tids videnskabelige spiritualitet. Med afsæt i Lucille Cedercrans’ “Sjælens Natur” og J.J. Hurtaks “Enoks Nøgler”, vil vi undersøge, hvad det vil sige, når “Sjælsriget” begynder at inkarnere fysisk på Jorden – det, teosofien kalder Tilsynekomsten.
Gennem fire intensive moduler vil vi bevæge os fra det abstrakte til det konkrete, fra hjernen til bevidsthed, og vi vil endvidere undersøge ansvaret for sygdom.
Link til de fire moduler

Modul 1: Bevidsthedens Mysterium – Hjerne eller Felt?
Mandag den 9. februar kl. 10:15 – 15:15
Hvad er sjælen egentlig? Er det en abstrakt tåge, eller er det en konkret energikilde? Vi udfordrer den gængse opfattelse af bevidsthed. Ligger bevidstheden i hjernen, eller er hjernen blot en modtager for et langt større felt i auraen?

Vi definerer forskellen på intellekt og sjælsbevidsthed.
Vi ser på hjernen som et instrument for indstrømning.
Introduktion til studiekredsens litterære fundament: Koblingen mellem Lucille Cedercrans’ psykologiske indsigter og Enoks kosmiske nøgler.

Pris: 350/450 kr. for medlemmer/gæster.
I prisen indgår kaffe, the og lette traktementer. Frokosten sørger man selv for.
Bestil billet i god tid inden studiekredsen! – Se nederst på siden.

Litteratur: Vi arbejder primært med uddrag fra:

Sjælens Natur af Lucille Cedercrans
Enoks Nøgler (The Keys of Enoch) af J.J. Hurtak

Kim Pedersen er en blændende foredragsholder og har arbejdet som medie i 25 år. Han har beskæftiget sig med en bred vifte af åndsvidenskabelige områder, oprettet astrologiskolen Attitude Astrologi og Kabbalah-skolen Qibel samt Meditation for Esoterisk Norden. Se nærmere på hjemmesiden: www.bkimpedersen.dk

#sjæl
ID: 20260209BKPkfyTFK

HOLISTISK MOTION før foredrag ved Den Indre Sol
2026-02-09 17:00 - 17:45, 2026-03-09 17:00 - 17:45
Gør noget godt for dig selv!
Gør noget godt for din krop, psyke og ånd!
Qi gong, åndedræt og lyd
Tidspunkt: Kl. 17:00 – 17:45 (inden Foredrag, kanalisering og meditation)
Sted: TFK’s lokaler på Frederiksberg
Pris pr. gang: 25 kr.
Der er ingen tilmelding – bare kom og vær med!

Qi gong – En kinesisk bevægelseskunst
Kinesisk bevægelse til stille rytmisk musik
Langsom bevægelse med bevidst åndedræt, hvor krop, psyke og ånd forenes, og som herigennem bliver til en aktiv form for meditation i samklang med musikken. Qi gong er en kinesisk bevægelsesform, som består af stille bevægelse samtidig med et bevidst åndedræt, og dette skaber en aktiv form for meditation, der giver både motion, jordforbindelse og mulighed for at komme i en meditativ tilstand. Qi gong, er forløberen for Tai Chi og den bliver brugt som forebyggende behandling og behandling på kinesiske hospitaler. Så det er både sundt og åndeligt udviklende at praktisere Qi gong.
Åndedræt, mantrasang og lyd på chakraerne
Hjerteåndedræt, bijamantraer og tonesang på de 7 hovedchakraer
Når vi laver hjerteåndedræt på chakraerne, bliver chakraerne åbnet. Når vi synger Bija mantraer på chakraerne får vi en god kontakt med chakraerne gennem kroppen. Og når vi synger tonesang på chakraerne, bliver chakraerne aktiveret, renset, balanceret og healet.

Den Indre Sol: Ziadria og Michael

Email: denindresol@gmail.com
tlf. 61330508
www.facebook.com/denindresol

DEN FEMININE GRAL - I MODERGUDINDENS HJERTE ved Den Indre Sol
2026-02-09 18:00 - 20:30, 2026-03-09 18:00 - 20:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
Inden meditationen er der Holistisk Motion ved den Indre Sol: Qi gong og åndedræt og lyd på chakraerne kl. 17-17.45. Betaling: 25 kr. Se nærmere beskrivelse: link

Den Feminine Hjertegral/Den Feminine kærlighedsstrøm
Foredrag, dans, sang, meditation, healing og hjertecirkel
12 mandage kl. 18-20.30
Få en dybere forståelse af Det Feminine Hierarki, og lær hvordan du kan samarbejde med Gralsgudinden fra Avalon og De Feminine Mestre.

Vær med til at lave lysarbejde i Den Feminine Kærlighedsstrøm og bliv en del af Den Feminine Hjertegralscirkel (rejse til Glastonbury i pinsen 2025).
Vær med til at styrke Den Feminine Kærlighedsstrøm på Jorden, og bliv forenet med Den Feminine kærlighed herigennem.
Modtag healing og inspiration fra Gralsgudinden/Solenglen fra Avalon og De Feminine Mestre, og bliv integreret med Den Feminine Kærlighedsstrøm.

Bevidst lysarbejde for Jorden og for dig selv – Kom og vær med til at styrke Den feminine kærlighedsstrøm på Jorden – og vær med til at lave en lysindstrømning i Teosofisk Forening.

Entré: 100 kr. – Ingen tilmelding – bare kom!

PROGRAM
Mandag den 28/4 2025 kl. 18 – 20.30:
1. stråle – Gralsgudinden fa Avalon og Lady Miriam Åben dig for Gralsgudinden – Solenglen fra Avalon – og Den Keltiske Modergudinde og Den Feminine Mester Lady Miriam.
Bliv forenet med Den Feminine Kraft og vilje.
Mandag den 19/5 2025 kl. 18-20.30:
2. stråle – Gralsgudinden fra Avalon og Lady Debra. Åben dig for Gralsgudinden – Solenglen fra Avalon – og Den Keltiske Modergudinde og Den Feminine Mester Lady Debra.
Bliv forenet med hendes medfølende og uselviske kærlighed.
Mandag den 16/6 2025 kl. 18-20.30:
3. stråle – Gralsgudinden fra Avalon og Lady Rowena. Åben dig for Gralsgudinden – Solenglen fra Avalon – og Den Keltiske Modergudinde og Den Feminine Mester Lady Rowena.
Bliv forenet med hendes kreative og skabende kærlighed.
Mandag den 14/7 2025 kl. 18-20.30:
4. stråle – Gralsgudinden Avalon og Lady Celeste. Åben dig for Gralsgudinde – Solenglen fra Avalon og Den Keltiske Modergudinde og Den Feminine Mester Lady Celeste/ White Buffalo Woman.
Bliv forenet med hendes dybe kærlighed til Jorden.
Mandag den 4/8 2025 kl. 18-20.30:
5. stråle – Gralsgudinden fra Avalon og Lady Rochelle. Åben dig for Gralsgudinden – Solenglen fra Avalon og Den Keltiske Modergudinde og Den Feminine Mester Lady Rochelle/Bridget.
Bliv forenet med hendes sande, rensende og healende kærlighed.
Mandag den 15/9 2025 kl. 18-20.30:
6. stråle – Gralsgudinden fra Avalon og Maria Magdalene. Åben dig for Gralsgudinden – Solenglen fra Avalon og Den Keltiske Modergudinde og Den Feminine Mester Maria Magdalene.
Bliv forenet med hendes dybe og hengivende kærlighed.
Mandag den 13/10 2025 kl. 18-20.30:
7. stråle – Gralsgudinden fra Avalon og Lady Portia. Åben dig for Gralsgudinden – Solenglen fra Avalon og Den Keltiske Modergudinde og Den Feminine Mester Lady Portia.
Bliv forenet med hendes rensende, forvandlende og helliggørende kærlighed.
Mandag den 10/11 2025 kl. 18-20.30:
8. stråle – Gralsgudinden fra Avalon og Lady Nada. Åben dig for Gralsgudinden – Solenglen fra Avalon og Den Keltiske Modergudinde og Den Feminine Mester Lady Nada.
Bliv forenet med hendes ubetingede kærlighed og Marias medfølende kærlighed.
Mandag den 8/12 2025 kl. 18-20.30:
9. stråle -Gralsgudinden fra Avalon og Lady Athene. Åben dig for Gralsgudinden – Solenglen fra Avalon og Den Keltiske Modergudinde og Den Feminine Mester Lady Athene.
Bliv forenet med hendes frigørende kærlighed.
Mandag den 12/1 2026 kl. 18-20.30:
10. stråle – Gralsgudinden fra Avalon og Kwan Yin. Åben dig for Gralsgudinden – Solenglen fra Avalon og Den Keltiske Modergudinde og Den Feminine Mester Kwan Yin.
Bliv forenet med hendes medfølende kærlighed og hendes dybe visdom.
Mandag den 9/2 2026 kl. 18-20.30:
11. stråle – Gralsgudinden fra Avalon og Isis. Åben dig for Gralsgudinden – Solenglen fra Avalon og Den Keltiske Modergudinde og Den Feminine Mester Isis.
Lad hendes kærlighed gøre dit hjerte til en åben lotusblomst.
Mandag den 9/3 2026 kl. 18-20.30:
12. stråle–Gralsgudinden fra Avalon/Den Store Modergudinde. Åben dig for Gralsgudinden – Solenglen fra Avalon – Den Keltiske Modergudinde.
Lad hendes kærlighed gøre dit hjerte til en modtagende kærlighedsgral.

Den Indre Sol: Ziadria og Michael
Email: denindresol@gmail.com
tlf. 61330508
www.facebook.com/denindresol

Astrologi og Teosofi: En Rejse i Essensen - foredrag v/Kim Pedersen
2026-02-10 19:00 - 21:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
Hvordan Forener vi Åndsvidenskab og Kosmisk Viden i Esoterisk Astrologi?
Deltag i en aften, der udforsker det esoteriske grundlag for vores eksistens og viser dig, hvordan de nyeste trends inden for astrologi og kosmisk viden kan berige din forståelse af dig selv.
Esoterisk Astrologi. Dette begreb har sine dybe rødder i Teosofi og Åndsvidenskab – systemer, der giver os nøglen til at forstå livet, sjælen og kosmos’ opbygning.
Vi tager på en inspirerende rejse ind i Teosofiens grundprincipper, og vi undersøger, hvordan denne ældgamle visdom kan oplyse vores forståelse af himmellegemernes bevægelser.
Vi dykker ned i de fundamentale teosofiske begreber og skaber en bro til den astrologiske praksis:

Teosofiens Nøgler til Astrologien
· Strålerne: Hvordan de syv kosmiske stråler manifesterer sig som energi og påvirker personligheden og sjælens formål.
· De Syv Planer: Forståelse af de forskellige eksistensniveauer – fra det fysiske til det åndelige – og hvordan planeternes energier påvirker os på hver enkelt plan.
· Chakraerne: Hvordan teosofien beskriver vores energicentre, og hvilken rolle de spiller i at omsætte de astrologiske energier i vores daglige liv.
· Human Design: Dette system introducerer et sekundært horoskop, som beregnes 88 døgn før vores fødselshoroskop
Efter foredraget vil det være muligt at tale med Kim Pedersen om det nye esoteriske astrologikursus-forløb.
”Esoterisk astrologi for en ny tid”. Start 7. og 8. marts 2026 max. 17 deltagere.

Pris: 100/140 kr. for medlemmer/gæster.
Betaling: Beløbet betales ved indgangen.

Kim Pedersen er en blændende foredragsholder og har arbejdet som medie i 25 år. Han har beskæftiget sig med en bred vifte af åndsvidenskabelige områder, oprettet astrologiskolen Attitude Astrologi og Kabbalah skolen Qibel samt Meditation for Esoterisk Norden.
Se nærmere på hjemmesiden: www.bkimpedersen.dk

#astrologi
ID: 260210BKPffnTFK

AFLYST 12. feb. 2026 ---- HELBREDELSESTJENESTE 2026 ved Jørgen Skov fra Liberal Katolsk Kirke
2026-02-12 19:00 - 21:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
En helbredelsestjeneste i LKK er på mange måder en dyb personlig ting – både for præsten og personen der ønsker den.
Selve ønsket om at få en helbredelsestjeneste, er i de indledende stadier den helt centrale ting – for ingen hverken kan, vil eller må påtvinge nogen noget.
Liberal Katolsk kirke er som alle Katolske kirker, bygget op på et åndeligt/mekanisk system der distribuerer energi – administreret af formbyggerne i naturen – devaerne eller englene.
Jeg vil i denne introduktion ikke gå ind i alle de teknikaliteter hele dette åndelige maskineri består af – men henvise til CW Leadbeaters bog der nu er oversat til dansk: Videnskaben om sakramenterne.
Selve ritualet sigter indledningsvist på at få personen op på tæerne – rent åndelig set. Denne øvelse er i virkeligheden temmelig svær – især for personer der ikke er vant til hverken kirkelige ritualer, eller det at skulle præstere noget ”åndeligt” på få minutter.

Forestiller man sig at man mentalt kan bevæge sig ”opad”, efterladende alle sine småligheder og menneskelige fejl, – men stå i sin egen ret og som det bedste man tror om sig selv, – så er man placeret det ideelle sted for at modtage den fulde energi i en helbredelsestjeneste.
Ritualet er derfor formet på en sådan måde, at man bliver hjulpet til at komme så ”højt op” som muligt – det er fra dette udsigtspunkt personen får det største udbytte af den ”nedsendte” energi
Ritualet
Præsten er via sin ordination koblet til et globalt katolsk system der kanaliserer energierne i sakramenterne.
PÅKALDELSEN
Når præsten indledningsvis starter med at påkalde den kristne treenighed, er det som at tænde for en computer, en radio, en bil eller hvad der nu ellers aktiveres.
Præsten medbringer vievand (hvis han ikke vælger at lave det foran deltagerne) der er forberedt inden tjenesten.
Dette vievand, der er en blanding af højmagnetiseret salt og vand, spiller en yderst central rolle i tjenesten.
Præsten sætter indledningsvist et mærke af vievand på personens pande for at englen der påkaldes et øjeblik senere, magnetisk kan forbinde sig med vedkommende.
Lokalet hvori man befinder sig, bestænkes derefter med det formål at forme en midlertidig æterisk afsondring fra den ydre verden – en slags indelukke eller kuppel hvori selve ceremonien foregår og som hæver energiniveauet indenfor.
PÅKALDELSEN AF ENGLEN
Ved sin ordination er præsten magnetisk forbundet med forskellige dele af den evolutionslinje vi kalder engle – heriblandt helbredende engle.
Han påkalder derfor disse engle som manifesterer sig i det forberedte rum/område. Præsten introducerer personen for englen, der kan se mærket på panden og således véd at lige dér, er vedkommende det drejer sig om.
CONFITEOR
Nu starter processen der er en forberedelse til at modtage selve healingen.
Ideen er at forsøge, midlertidigt, at forlade alle sine lavere aspekter for at komme så ”højt op” i sin egen bevidsthed og der modtage healingen.
Præsten læser nu en smuk og opbyggelig tekst op, på personens vegne. Denne tekst taler om at vi altid er urolige indtil vi finder hvile i Gud og beder om altid at blive set på med kærlighed trods vore vildfarelser osv. osv.
ABSOLUTION
Præsten giver herefter Absolutionen, populært kaldet syndsforladelsen.
Absolutionen har i LKK-regi ikke noget at gøre med at forladelse af synder. I kirkens øjne er de ”synder” man begår højst individuelle – og derfor defineret som handlinger man i virkeligheden er vokset fra at gøre.
Det er disse overtrædelser af egne bud, der giver personen oplevelsen af at have ”syndet”.
Den syndsbevidsthed man således pålægger sig selv har en negativ virkning på det elektrisk felt der omgiver den fysiske krop og som vi normalt kalder auraen.
Absolutions-energien genoplader dette elektriske felt, hvilket gør personen i stand til helt at absorbere de energier helbredelsestjenesten kanaliserer.
SALVNINGEN
I begyndelsen af Salvningen beder man om, at personen der om lidt skal modtage healingen, må have gavn af handlingen.
Denne formulering skal forstås således at LKK anerkender inkarnationsprincippet som en realitet og som følge deraf, har en forståelse af at alle nuværende fysiske, såvel som mentale tilstande, kan være et resultat af handlinger foretaget i tidligere liv og derfor karmiske.
Det skal forstås således at helbredelse ikke altid er positivt for den person der er nu kommet tilbage på det fysiske plan for at lære, eller høste konsekvenserne af handlinger foretaget i tidligere liv.
Kritikere vil selvfølgelig sig at så er man dækket ind når healingen ikke virker – men, so be it.
I det næste led af salvningsprocessen, påkaldes treenigheden kraftfuldt over personen med tre korstegn. Dette for at fjerne de sidste rester af negative elektriske strømninger der må have overlevet Absolutionen.
Herefter komme selve salvningen.
Den udføres med en speciel sygeolie, der er konsekreret af en biskop. Med denne olie tegner præsten et korstegn på personens pande.
Samtidig påkalder han ærkeenglen Rafaels kraft og energi. Denne Rafaels-kraft bruges af den i begyndelsen påkaldte engel til at forbinde personen med det sted, kraften om lidt skal komme fra – nemlig den guddommelige verden.
Herefter tegner præsten yderligere tre korstegn, et på halsen, et på issen og et i nakken.
Disse i alt fire korstegn markerer stederne hvor de æteriske centre sidder i hovedregionen – populært kaldet chakraer.
Markeringen betyder at centrene nu er åbne i et beskyttet miljø og klar til at modtage den nedstrømmende energi.
Præsten lægger derefter begge hænder på personens hoved og påkalder den helbredende kraft.
VELSIGNELSEN
Til sidst afsluttes helbredelsestjenesten med en universel velsignelse.
————————————————————————————————–
Det anbefales at man modtager tre helbredelsestjenester med et vist mellemrum, da det viser sig at man som deltager, den tredje gang, har forstået forløbet og derfor selv kan navigere i ritualet.
Erfaringen viser også, at det er muligt tredje gang at komme så langt “op”, at man fra det sted selv kan kommunikere med englen, tale sin sag og bede om det, der betyder allermest.

Det er gratis at deltage.

Inspirationsaften: VÆRDIFYLDT ÅNDEDRÆT
2026-02-17 19:00 - 20:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
Teosofisk Forening inviterer i foråret 2026 alle interesserede til 4 uformelle inspirationsaftener – kl. 19.00 til 20.30, bortset fra 17/3 hvor vi slutter kl. 21.

VÆRDIFYLDT ÅNDEDRÆT
Bevidst åndedræt har været kendt i flere tusinde år og været praktiseret indenfor mange forskellige kulturer og retninger. Ved at arbejde målrettet med vores vejrtrækning skaffer vi mere ilt til alle vores celler, så det er generelt meget givende for vores helhed at arbejde med at forbedre vores åndedræt.
Vi vil i aften arbejde med forskellige velafprøvede øvelser –f.eks fra yoga, HeartMath og Mazdaznan.
Facilitator: Hanne Thorhauge.

Pris: Kr. 50/70 for medlemmer/gæster.
Betaling: Beløbet betales ved indgangen.
Prisen inkluderer en kort te/kaffepause.

ID: 260217HTHinsTFK

AFLYST PGA SYGDOM: Healingsarbejde med de åndelige læger, kursus ved Karina Moll
2026-02-21 10:00 - 16:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
Træd ind i en dag fyldt med spirituel indsigt og healing, hvor du møder de åndelige læger og deres guider.
Aktivér din healingskraft gennem praksis og guidet træning.
Gå herfra med evnen til selv at arbejde med dem.

Du møder de åndelige læger og deres guider, og du vil lære at åbne dig for deres energi, mærke deres nærvær og forstå, hvordan de arbejder gennem dig for at hjælpe både mennesker og dyr.
Gennem praktiske øvelser får du træning i at se, hvilke energier de arbejder med, hvilke instrumenter de bruger, og hvilke kompetencer de aktiverer hos modtageren.
På denne dag vil du møde både åndelige læger, healere og dyrlæger, og du vil efter kurset kunne fortsætte med at arbejde med dem på egen hånd – et skridt ind i et dybere samarbejde med de åndelige verdener, hvor healing og transformation kan udfolde sig gennem dig.

Tilmelding og betaling:
Pris: 1150 kr./ 1450 kr. for medlemmer/gæster.
I prisen indgår kaffe, the og lette traktementer. Frokosten sørger man selv for.
Ved framelding tilbageholdes 100 kr. til administration.
Bemærk: Din plads er først reserveret, når beløbet er modtaget.
Bestil billet i god tid inden kurset! – Se nederst på siden.

Om Karina Moll:

Mit navn er Karina, og jeg er indehaver af Soul Movement, clairvoyant og healer, der har dedikeret mit liv til at skabe dybere forbindelser mellem mennesker og dyr. Jeg kombinerer over 20 års erfaring med healing, telepati, clairvoyance og personlig udvikling. Jeg tilbyder en unik tilgang, hvor jeg via telepati formidler dyrenes budskaber og guider jer på jeres rejse mod transformation og balance.

#healing
ID: 260221KMOffnTFK

MESSIAS I DE ÅNDELIGE TRADITIONER - foredrag v/Marcus Myhr
2026-02-24 19:00 - 21:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
Jorden gennemgår en tid med globale kriser, religiøse konflikter og den 6. store masseudryddelse. Meget tyder på, at dette er udtryk for Jordens mørke nat, en kosmisk indvielsesprøve i Jordens hjerte og i menneskehedens sjæl.
I dette foredrag vil vi undersøge, hvad de store religioner siger om det helt store spørgsmål: Vil den kommende Verdenslærer udtrykke sig indenfor eller udenfor en af de gængse religiøse systemer? Hvordan kan dette væsen forene de splittede traditioner, kulturer og nationer på jorden? Hvornår vil han eller hun vende tilbage?
Og lige så centralt vil vi undersøge, hvad de åndelige traditioner siger om karakteren af ”Den, der skal komme”. Vil han eller hun vise sig som fysisk inkarnation eller som en impuls i vores kollektive bevidsthed og hjerte?
Vil der komme en række forløbere for den kommende Verdenslærer? Mestre og indviede der baner vejen for en ny bevidsthed på Jorden – det vi kalder Hierarkiets Fremtræden på Jorden? Hvilke kriser, prøvelser og forberedelser skal vi som mennesker gå igennem for at forberede vejen for den nye verdenslære? Og hvad er vores individuelle ansvar og rolle i denne proces?
Pris: 100/140 kr. for medlemmer/gæster.
Betaling: Beløbet betales ved indgangen.

Om foredragsholderen:
Marcus Myhr er religionshistoriker, ID-Psykoterapeut, esoterisk astrolog og healer. Han underviser på Lysarbejderuddannelsen og Solprogrammet på Den Gyldne Cirkel og har studeret teosofi siden 2001.

#åndsvidenskab
ID: 260226MAMffnTFK

AFLYST PGA INFLUENZA ---- Indvielsesvejen og dens processer #1 - kursus v/ Jette Ferdinand Pedersen og Susanne Olesen
2026-02-28 11:00 - 16:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
KURSET FLYTTET TIL d. 9. maj!
Indvielse er bevidsthedsudvidelse.
Vi er alle på vejen til noget større i os, lyset i os, Kristusbevidstheden i os.
Kendskab og forståelse til vejens faser og udfordringer gør os bedre til at gå med – end gå mod det Livet byder os.
Livet kan gå i bølgetoppe, ned og kig på bunden, op i lyset, ned på bunden, og op i lyset. Via denne bølgegang vokser lyset i os.
Ud fra Asger Lorentsens indvielsesmateriale under Den Gyldne Grals Orden, ser vi på faser, strategier og delpersonligheder på de første trin på “vejen”.
Psykologiske faser: Sjælens kalden – ensomhed – når livet ikke vil som jeg vil…
Strategier for at undgå smerte: Eks. Jeg må sikre mig en tryg base, en økonomi. Jeg må have kontrol over mit liv.
Drivkræfter Strategier for glæde og tilfredsstillelse: Eks. Jeg har brug for trøst, værdsættelse, jeg har brug for at beskytte mig…
Delpersonligheder: Eks. Det indre barn – den indre mor – den indre far.
I dette materiale er der 5 varianter af “veje” man kan gå: Den Gyldne Gralsvej, Præstindevejen, Civilisationens vej, Visdommens vej, Ildsjælens vej.
Og ligeledes er der info om aktiviteter der fremmer processen.
Dagen består af meditation – oplæg – øvelse – deling, og afsluttes med en Ceremoni, hvor man får hjælp til at slippe gamle problematikker, og man kan bede om hjælp til vejen videre frem.

Kurset bliver afholdt fysisk i TFK’s lokaler
Pris for hele kurset: 550/600 kr. for medlemmer/gæster.
I prisen indgår kaffe, the og lette traktementer. Frokosten sørger man selv for.
Ved framelding tilbageholdes 50-100 kr. til administration.
Bestil billet i god tid inden foredraget! – Se nederst.

Undervisere:
Jette Ferdinand Pedersen
Healingsterapeut, kinesiolog og har baggrund i Asgers Lorentsens lære
samt andre åndelige lærere.
jetteferdinandp@gmail.com

Susanne Olesen
har fulgt undervisning og kurser af Asger Lorentsen siden 2010
og er særligt tilknyttet ”The Order of the Golden Grail” og Den Gyldne Grund på Kreta.
Desuden tilknyttet Peter og Sarah Dawkins i ”Zoence” som bl.a. arbejder med
landskabschakraer og landskabsengle samt danser Paneurythmy.
Uddannet sygeplejerske og Cand.cur.
Susanne1963@live.dk

#indvielse
ID: 260228JFEkfyTFK

FULDMÅNEMEDITATION I FISKENS TEGN ved Den Indre Sol
2026-03-02 19:00 - 20:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
Dansemeditation i fuldmånens kærlighedsstrøm.
Inden meditationen er det muligt at åbne dig for fuldmånen gennem frigørende dans.
kl. 18-18.45. Betaling: 25 kr. Se nærmere beskrivelse: link

Fuldmåneceremonien består af:
Åndedrætsmeditation, Meditativ cirkeldans, Mantrasang og Jordhealingsmeditation.
Vi åbner os for Fuldmånens Kærlighedsstrøm fra de planeter der påvirker os på både personlighedsplanet og sjælsplanet i den pågældende måned.
Inden vi går i gang, vil du blive introduceret i fuldmåneenergiens muligheder og problemstillinger/udfordringer, som vi bliver påvirket af i den pågældende måned.
Efter meditationen vil du modtage inspiration fra et englekort.

Eksakt fuldmånetidspunkt er mandag d. 2. marts 2026 12:36
Månedens spirituelle mantra: ”Jeg forlader Faderens hus, og idet jeg vender tilbage, frelser jeg”

Arrangementet er gratis, og kræver ingen tilmelding. Du møder bare op.
Du er velkommen til at give en donation til hjælp til betaling af huslejen.
Vi anbefaler 50 kr. men alt er velkomment.
Du kan lægge donationen i fletkurven ved indgangen eller indbetale på mobilpay nr. 91597

Ved Fuldmåne og Nymåne er der en særlig planetarisk indstrømning til jorden, som påvirker os alle kollektivt to dage før, på selve dagen og to dage efter. Ved fuldmånen er det optimalt at lave jordhealingsmeditation og uselvisk lysarbejde for Jorden, og ved nymåne er det optimalt at lave kanalisering- og healingsmeditation, og personligt forvandlingsarbejde.

Den Indre Sol: Ziadria og Michael
Email: denindresol@gmail.com
tlf. 61330508
www.facebook.com/denindresol

ID: 260302MED

Gennem indvielsens mørke - online foredrag v/Kasper Westeraa
2026-03-03 19:00 - 21:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
Foredraget belyser, hvordan de mørke erfaringer er nødvendige trin i menneskets bevidsthedsudvikling. I både Martinus’ kosmologi og teosofien forstås smerte, konflikter og tab ikke som tilfældige hændelser, men som centrale erfaringer, der gradvist udvikler forståelse, empati og ansvar.
I de seneste ca. hundrede år har menneskeheden oplevet en markant intensivering af mørket – krige, kriser og globale omvæltninger – som ifølge den åndelige udviklingsforståelse netop tjener til at accelerere bevidsthedsmodningen og forberede os på en ny, mere human tidsalder.
Men denne modning sker ikke på én livstid. Ved hjælp af reinkarnations- og karmalovens mekanismer føres væsenet gennem de erfaringer, det endnu mangler for at udvikle næstekærlighed og til sidst opnå Kristus-bevidsthed. Side om side med naturens biologiske evolution finder der en bevidsthedsevolution sted, der gradvist gør mennesket i stand til at forstå mørkets rolle, indrette sit liv derefter og nærme sig indvielsesporten.
Pris: 100/140 kr. for medlemmer/gæster.
Bestil billet i god tid inden foredraget! – Se nederst.
Linket findes på ordrebekræftelsen i mailen man modtager, når bestillingen er gennemført.

Om foredragsholderen:
Jeg bor i en lille by uden for Aalborg sammen med min kone Trine og vores kat Bine. Jeg underviser til daglig i fysik og matematik på Aalborg Katedralskole. Jeg er født ind i en familie med Martinus-interesserede forældre, og jeg har selv aktivt studeret åndsvidenskab, siden jeg var 20 år gammel.
#indvielse
ID: 260303KWEfonTFK

FLYTTET TIL d. 18 april -----ESOTERISK ASTROLOGI FOR EN NY TID #1 ved Kim Pedersen
2026-03-07 10:00 - 2026-03-08 17:00 | Teosofisk Forening København, Sankt Knuds Vej 27A, Frederiksberg C, København, 1903, Danmark
Fra sjælens dyb til stjernernes visdom
En rejse mellem himmel og sjæl – gennem seks spirituelle weekender
Teosofiens astrologi

Pris pr weekend: Medlemmer 1300 kr., Gæster 1500 kr.
I prisen indgår kaffe, the og lette traktementer. Frokosten sørger man selv for.
BEMÆRK: Max 17 deltagere.
Sted: Teosofisk forening København Skt. Knudsvej 27 A, 1903 Frederiksberg C
Tilmelding og betaling til første weekend – se allernederst på siden!

6 weekender:
1) Lørdag og Søndag den 7 marts kl. 10.00 – kl. 17.00 og 8 marts 2026 kl. 10.00 – kl. 16.30
2) Lørdag og Søndag den 18 april kl. 10.00 – kl. 17.00 og 19 april 2026 kl. 10.00 – kl. 16.30
3) Lørdag og Søndag den 16 maj kl. 10.00 – kl. 17.00 og 17 maj 2026 kl. 10.00 – kl. 16.30
4) Lørdag og Søndag den 22 aug kl. 10.00 – kl. 17.00 og 23 aug 2026 kl. 10.00 – kl. 16.30
5) Lørdag og Søndag den 19 sept kl. 10.00 – kl. 17.00 og 20 sept 2026 kl. 10.00 – kl. 16.30
6) Lørdag og Søndag den 24 okt kl. 10.00 – kl. 17.00 og 25 okt 2026 kl. 10.00 – kl. 16.30

Dette forløb henvender sig til dig, der har kendskab til astrologi og ønsker at udforske de dybere,
esoteriske dimensioner af astrologien. Her arbejder vi med astrologien som en levende nøgle til
sjælens udvikling, indre energistrømme og forbindelsen til de kosmiske hierarkier.
Fokus på Esoterisk Astrologi
Denne undervisning centrerer sig om esoterisk astrologi, som placerer sig mellem eksoterisk
astrologi (der fokuserer på personligheden) og hierarkisk astrologi (der omhandler åndelige hierarkier)
Vi betragter horoskopet som et sjælskort og benytter både fødsels og Human Design-
horoskopet som værktøjer til selvindsigt og udvikling. Vi udforsker forbindelsen til Kosmos.
Forløbets Formål
At give dig redskaber til at arbejde med astrologien som et spirituelt sprog og en vej til sjælelig
erkendelse. Du vil styrke din evne til:

At se horoskopet som energi struktur, ikke kun som analyseværktøj
At arbejde i feltet mellem astrologi, energiarbejde og kosmiske forbindelser
At forstå din og andres rejse i et højere perspektiv

Forløbet bygger på teosofisk visdom, de syv stråler, chakra-systemet, Livets Træ i Kabbalah og
forbindelser til mestre, engle og højere bevidstheder.

Metoder og Redskaber

Fødselshoroskopet – som fundament for personlig og sjælelig læsning.
Human Design-horoskopet – som vejviser for energimæssig beslutningstagning og design.
Meditation og refleksion – for at integrere undervisningen kropsligt og sjæleligt.
Symbolarbejde, chakraforbindelser, Livets Træ og visualisering.
Samtaler og gruppearbejde – for at åbne for indre erkendelse og fælles læring.

Om foredragsholderen:
Kim Pedersen er en blændende foredragsholder og har arbejdet som medie i 25 år. Han har beskæftiget sig med en bred vifte af åndsvidenskabelige områder, oprettet astrologiskolen Attitude Astrologi og Kabbalah skolen Qibel samt Meditation for Esoterisk Norden.
Se nærmere på hjemmesiden: www.bkimpedersen.dk

De Seks Weekender – Temaer og Indhold
Weekend 1
07 – 08. marts 2026
De 12 tegn i relation til indre legemer og De Syv Stråler
– Vi undersøger, hvordan stjernetegnene spejler og samarbejder med de indre legemer (fysisk, emotionelt, mentalt, intuitivt), og hvordan De Syv Stråler farver deres udtryk og evolutionære formål.

Weekend 2 & 3
18-19. April og 16- 17. maj 2026
Planeterne og deres kosmiske virke
– En dyb indføring i planeternes rolle som formidlere af energi mellem mikro- og makrokosmos. Vi udforsker deres esoteriske betydning og deres placering i Livets Træ, samt deres forbindelser til indre arketyper og bevidsthedsplaner.

Weekend 4
22 – 23 august 2026
Ascendant – Descendant-aksen
– Hvordan opfylder vi sjælens kald?
Vi dykker ned i forbindelsen mellem det højere selv og det relationelle liv. Ascendanten som sjælens lys og Descendanten som bro til samarbejdsrelationer – både på det jordiske og indre plan.

Weekend 5
19- 20. september 2026
MC – IC-aksen
– Hvor kommer vi fra, og hvor er vi på vej hen?
Her ser vi på IC som fundament og rødder (karmisk arv og indre næring) og MC som det højere mål og kald – set i et esoterisk og sjæleligt lys.

Weekend 6
24-25. oktober 2026
De 36 Dekanater og deres relation til mestre og kosmos
– Vi udforsker dekant-systemet og dets subtile energier. Hver dekant knytter sig til bestemte mestere, engleenergier og kosmiske felter, og åbner for en dybere forståelse af horoskopets lag og dit sjælelige mandat.

ID 260307BKPkfyTFK
#esoterisk, #astrologi

BEVIDSTHED, INDRE RESONANS OG SELVHEALING, foredrag ved Helle Brinch
2026-03-10 19:00 - 21:30 | Teosofisk Forening København, Sankt Knuds Vej 27A, Frederiksberg C, København, 1903, Danmark
Vi mennesker er selvhealende, når vi anvender vores ubalancer som nøgle til at vække vores bevidsthed og kærlighed.
Som barn mister vi ofte kontakten til os selv, når vores essentielle behov ikke bliver mødt eller når vi ikke bliver spejlet i, hvem vi er. Når vi vender vores opmærksomhed indad og møder de smerter, vi stadig gemmer i kroppen, sker der noget magisk: Vi bliver set, mødt og accepteret. Denne proces skaber en dyb transformation af de energier, vi bærer med os.

Når vi forbinder os med hjertets energi – vores sjæl – opstår der en indre resonans, der bringer os tilbage til vores autentiske væren. Helle Brinch vil tale om sin bog ”Bevidsthed er hvid” og vil guide os gennem en kraftfuld proces, som hun kalder for Indre Resonansterapi.
Processen hjælper dig til at aktivere din bevidsthed og sjæl og dermed genskabe en indre harmoni og resonans. Det er også i denne tilstand, at vi kan skabe en sand forbindelse med andre og leve i synkronicitet med vores omgivelser og dermed i harmoni med vores højeste formål.

Pris: 100/140 kr. for medlemmer/gæster.
Betaling: Beløbet betales ved indgangen.

Helle Brinch er civiløkonom, spirituel psykoterapeut, forfatter og underviser og har siden 2003 hjulpet mennesker med personlig udvikling og transformation. Hun anvender psykoterapi, hypnoterapi, energiterapi samt clairvoyant rådgivning og afholder kurser og uddannelser i intuition, healing samt hypnoterapi. www.hellebrinch.dk

#bevidsthed
ID: 260310HBRffnTFK

HELBREDELSESTJENESTE 2026 ved Jørgen Skov fra Liberal Katolsk Kirke
2026-03-12 19:00 - 21:00 | Teosofisk Forening København, Sankt Knuds Vej 27A, Frederiksberg C, København, 1903, Danmark

AFLYST - FLYTTES TIL 20. APRIL ------ TILSYNEKOMSTEN: NÅR SJÆLEN INKARNERER Modul 2, studiekreds ved Kim Pedersen
2026-03-16 10:15 - 15:15 | Teosofisk Forening København, Sankt Knuds Vej 27A, Frederiksberg C, København, 1903, Danmark
En studiekreds i Bevidsthed, Stråler og Den Nye Tid
Forår 2026
Står vi ved tærsklen til en ny virkelighed, hvor menneskeheden ikke længere blot søger sjælen, men begynder at være den?
I denne dybdegående studiekreds stiller vi de store nødvendige spørgsmål til den tid, vi lever i. Vi dykker ned i spændingsfeltet mellem teosofiens tidløse visdom og den nye tids videnskabelige spiritualitet. Med afsæt i Lucille Cedercrans’ “Sjælens Natur” og J.J. Hurtaks “Enoks Nøgler”, vil vi undersøge, hvad det vil sige, når “Sjælsriget” begynder at inkarnere fysisk på Jorden – det, teosofien kalder Tilsynekomsten.
Gennem fire intensive moduler vil vi bevæge os fra det abstrakte til det konkrete, fra hjernen til bevidsthed, og vi vil endvidere undersøge ansvaret for sygdom.
Link til de fire moduler

Modul 2: Strålerne i Den Nye Tid – Syntesen af Vilje og Orden
Mandag den 16. marts kl. 10:15 – 15:15
Vi lever i en overgangstid præget af voldsomme omvæltninger. Esoterisk set skyldes dette mødet mellem to giganter: 1. Stråle (Vilje/Magt) og 7. Stråle (Ceremoniel Orden). Hvordan navigerer vi i dette?

Hvad betyder begrebet Syntese i praksis?
Hvordan bruger vi 7. stråles organiserende kraft til at håndtere 1. stråles nedbrydende og genopbyggende energi?
Forståelsen af vandbærerens tidsalder som en tid, hvor ånd forankres i konkret form.

Pris: 350/450 kr. for medlemmer/gæster.
I prisen indgår kaffe, the og lette traktementer. Frokosten sørger man selv for.
Bestil billet i god tid inden studiekredsen! – Se nederst på siden.

Litteratur: Vi arbejder primært med uddrag fra:

Sjælens Natur af Lucille Cedercrans
Enoks Nøgler (The Keys of Enoch) af J.J. Hurtak

Kim Pedersen er en blændende foredragsholder og har arbejdet som medie i 25 år. Han har beskæftiget sig med en bred vifte af åndsvidenskabelige områder, oprettet astrologiskolen Attitude Astrologi og Kabbalah-skolen Qibel samt Meditation for Esoterisk Norden. Se nærmere på hjemmesiden: www.bkimpedersen.dk

#sjæl
ID:260316BKPkfyTFK
